খোয়াজার ডাবল সেঞ্চুরি, রানের পাহাড়ে অস্ট্রেলিয়া

ওয়েব ডেস্ক: শ্রীলঙ্কার (Sri Lanka) বিরুদ্ধে প্রথম টেস্টে রানের পাহাড়ে চড়ল অস্ট্রেলিয়া (Australia)। বৃহস্পতিবার ডাবল সেঞ্চুরি করলেন উসমান খোয়াজা (Usman Khawaja), ওডিআই ম্যাচের মেজাজে শতরান করেন জস ইঙ্গলিস (Josh Inglis)। গতকালই ১০,০০০ রান পূর্ণ করার পাশাপাশি টেস্ট কেরিয়ারের ৩৫তম সেঞ্চুরি করেন স্টিভ স্মিথ (Steve Smith)। শেষ পর্যন্ত ৭ উইকেট হারিয়ে ৬৫৪ রান করে ডিক্লেয়ার দেওয়ার সিদ্ধান্ত নেন এই সিরিজের অধিনায়ক স্মিথ।

গতকাল শতরান করে অপরাজিত ছিলেন খোয়াজা। ৩৮ বছর বয়সে এদিন টেস্ট কেরিয়ারের প্রথম দ্বিশতরান করেন তিনি। পাকিস্তানি বংশোদ্ভূত ব্যাটারের ৩৫২ বলে ২৩২ রানের ইনিংস আরও স্পেশ্যাল, কারণ শ্রীলঙ্কার মাটিতে ডাবল সেঞ্চুরি করা অস্ট্রেলিয়ান তিনিই। উপমহাদেশের পিচে দলের অন্যতম প্রধান স্তম্ভ তিনি তা আবার প্রমাণিত হল।

আরও পড়ুন: কোহলিকে দেখতে রঞ্জি ম্যাচে ভিড়, চলল ‘RCB’ স্লোগান

?MAIDEN DOUBLE HUNDRED IN TEST CRICKET FOR USMAN KHAWAJA. ? pic.twitter.com/xgkKvP7Pg1

— Mojahid Alam (@BinMojahid98784) January 30, 2025

উল্লেখ করতেই হবে ইঙ্গলিসের সেঞ্চুরির। সাদা বলের ক্রিকেটে অস্ট্রেলিয়ার হয়ে অনেকদিন খেলছেন তিনি। কিন্তু টেস্ট দলে সুযোগ পাচ্ছিলেন না এই উইকেটকিপার-ব্যাটার। গলের মাঠে অভিষেকেই ৯৪ বলে ১০২ রানের অনবদ্য ইনিংস উপহার দিলেন তিনি। এই ম্যাচে উইকেটকিপার হিসেবে খেলছেন অ্যালেক্স ক্যারি, তার উপরে একটু হলেও চাপ বাড়ল।

প্রসঙ্গত, শ্রীলঙ্কা বনাম অস্ট্রেলিয়ার দুই ম্যাচের টেস্ট সিরিজের নাম দেওয়া হয়েছে ওয়ার্ন-মুরলীধরন ট্রফি (Warne-Muralitharan Trophy)। দুই দেশের দুই কিংবদন্তি স্পিনার আজও সবথেকে বেশি টেস্ট উইকেটের তালিকায় প্রথম দুইয়ে। ৮০০ উইকেট নিয়ে শীর্ষে মুথাইয়া মুরলীধরন এবং ৭০৮ উইকেট নিয়ে দ্বিতীয় স্থানে প্রয়াত শেন ওয়ার্ন।